recursal/SuperWikiNEXT-32B huggingface dataset:
האפיפיור בנדיקטוס השישה עשר נוסע בפופמוביל, לפני הבית הלבן, וושינגטון די. סי.
**פופמוביל** (בלטינית: **Papocinetum**) הוא שם לא רשמי לסדרה של מכוניות מיוחדות לשימוש האפיפיור בהופעותיו הפומביות. המכוניות תוכננו כך שהאפיפיור ייראה היטב כאשר הוא מברך קהל רב בעת נסיעותיו.

קיימים סוגים שונים של מכוניות פופמוביל, חלקם פתוחים, וחלקם מכוסים זכוכית משוריינת להגנת האפיפיור. בחלקם האפיפיור יושב ובחלקם תוכננו לעמידה בעת הנסיעה. לכל נסיעה נבחרת מכונית המתאימה לרמת הביטחון הנדרשת, למרחק הנסיעה ולמהירות. לוחית הרישוי של מכוניות הפופמוביל מסומנות "**SCV 1**‏". SCV הם ראשי תיבות באיטלקית של מדינת הוותיקן Stato della Città del Vaticano.

היסטוריה
--------

מאז תחילת המאה ה-20 ייצרו מכוניות מפוארות מיוחדות עבור האפיפיור, אולם המונח פופמוביל לא היה קיים עד לביקורו הראשון של יוחנן פאולוס השני כאפיפיור במולדתו פולין ביוני 1979, אז נסע במשאית קטנה תוצרת פולין, שהובילה אותו במהירות של 6 קמ"ש. בביקורו הראשון בממלכה המאוחדת הוסב רכב מסוג פורד טרנזיט לשימוש האפיפיור, ולאחר מכן הוסבו מכוניות שונות מיצרנים שונים למטרה זו, בין היתר לביקורו בשנת 1980 בגרמניה המערבית.

לאחר ניסיון ההתנקשות ביוחנן פאולוס השני בשנת 1981 כוסה הרכב בזכוכית משוריינת מכל צדדיו.

בביקוריו השונים ברחבי העולם יוצרו מכוניות מיוחדות רבות עבור יוחנן פאולוס השני, חלקן שימשו לאחר מכן לאורחים אחרים. בביקורו בקנדה בשנת 1984 הסבו GMC סיירה לשימוש האפיפיור, ורכב זה שימש אותו גם בביקורו בקובה בשנת 1998. בביקורו בארצות הברית בשנת 1987, הסב השירות החשאי זוג רכבי SUV מדגם 230 G תוצרת מרצדס-בנץ למכוניות פופמוביל.

בשנת 2002 ביקש יוחנן פאולוס השני שלא לכנות את הרכב בשם "פופמוביל", בטענה שזה לא מכובד.

האפיפיור בנדיקטוס השישה עשר עשה שימוש רב בפופמוביל המבוסס על רכב ספורט תוצרת מרצדס-בנץ מסוג M-Class, עם מרחב גדול המוגן בזכוכית משוריינת ובמסגרת מתכת מחוזקת בחלקו האחורי של הרכב. האפיפיור נכנס לרכב מדלת אחורית, עולה מספר מדרגות, מתיישב על כיסא, ומוגבה באמצעות מעלית הידראולית, כך שייראה לעיני כל. ליד הנהג מקום לאיש אבטחה ובמרחב האחורי מקום גם לשני עוזרים לאפיפיור.

נהוג להשתמש ברכבי פופמוביל פתוחים בעיקר באירועים בכיכר פטרוס הקדוש שבקריית הוותיקן. ב-6 ביוני 2007 ניסה צעיר גרמני לזנק לתוך פופמוביל פתוח בו נסע בנדיקטוס השישה עשר. האפיפיור לא נפגע, ואפילו לא הבחין בצעיר.

בקריית הוותיקן יש מוזיאון ובו מוצגים כלי רכב שונים אשר שמשו את האפיפיורים במשך השנים, החל מאפריון ועגלה רתומה לסוסים וכלה בדגמי פופמוביל שונים.

* פופמוביל שהתבסס על "סיאט פנדה"  (פלטפורמה זהה לסיאט מרבלה) שנת 1982, יוצר עבור האפיפיור יוחנן פאולוס השני לרגל ביקורו בספרדפופמוביל שהתבסס על "סיאט פנדה" (פלטפורמה זהה לסיאט מרבלה) שנת 1982, יוצר עבור האפיפיור יוחנן פאולוס השני לרגל ביקורו בספרד
* פופמוביל מבוסס על רכב SUV מרצדס-בנץ 230 Gפופמוביל מבוסס על רכב SUV מרצדס-בנץ 230 G
* יוחנן פאולוס השני בכיכר פטרוס הקדוש בשנת 2004 בפופמוביל פתוח, המבוסס על רכב שטח פיאט קמפניולהיוחנן פאולוס השני בכיכר פטרוס הקדוש בשנת 2004 בפופמוביל פתוח, המבוסס על רכב שטח פיאט קמפניולה
* בנדיקטוס השישה עשר בפופמובילבנדיקטוס השישה עשר בפופמוביל

קישורים חיצוניים
----------------

ויקישיתוף מדיה וקבצים בנושא **פופמוביל** בוויקישיתוף

הערות שוליים
------------

1. ↑  CBC News
**רודולפו אמאדו** (בפורטוגזית: **Rodolfo Amoedo**;‏ 11 בדצמבר 1857 – 31 במאי 1941) היה צייר ומעצב ברזילאי.

ביוגרפיה
--------

התעניינותו באמנות ובקישוט החלה כאשר חבר משפחה (שהיה סופר) הזמין אותו לעבוד בתיאטרון סאו פדרו שהוקם באותה העת. בשנת 1873, הוא נרשם לבית ספר לאמנות בריו דה ז'ניירו - שם למד אצל ויקטור מאיירליס. בשנה שלאחר מכן, הוא עבר לאקדמיה האימפריאלית דה בלס ארטס. מוריו שם כללו את ז'ואאו זפרינו דה קוסטה, אגוסטיניו חוסה דה מוטה והפסל פרנסיסקו מנואל צ'אבס פינהיירו. בשנת 1878, ציורו על "הבל הקורבן" זיכה אותו במלגת מסע ללימודים באירופה.

מ-1879 עד 1887 חי ולמד בפריז. בתחילה, הוא למד באקדמיה ז'וליאן, אך לבסוף הצליח להירשם לאקול דה-בו-ארט בשנת 1880, שם קיבל את הדרכתם של אלכסנדר קבנל, פול בודרי. מ-1882 עד 1884, הוא השתתף בסלון תוך פיתוח הנושאים העיקריים שלו של מיתולוגיה, ואירועים תנ"כיים.

בשובו לריו דה ז'ניירו ב-1888, הוא מונה לפרופסור של כבוד באקדמיה, אך למעשה לימד באסקולה פוליטכניקה וערך את התערוכה האישית הראשונה שלו. הוא זכה במדליית זהב בתערוכה ב-1908.

מאוחר יותר הוא הפך לפרופסור בבית ספר לאמנות, שם עודד סטודנטים לחקור את מדיות הציור השונות (טמפרה, צבעי מים וכו'). הוא גם שימש כסגן דירקטור וממלא מקום בכמה הזדמנויות.

בנוסף לבדי הקנבס שלו, הוא צייר עבור האספה הלאומית, הספרייה הלאומית והתיאטרון של ריאו דה ז'נרו. שנתיים לאחר מכן, הוענקה לו הקתדרה השנייה בבית הספר לציור, תפקיד בו החזיק עד 1934.

בין תלמידיו הידועים ביותר היו האחים ארתור וז'ואאו טימוטיאו דה קוסטה, אליסאו ויסקונטי וקאנדידו פורטינארי.

גלריה
-----

* 
* 
* 
*

קישורים חיצוניים
----------------

ויקישיתוף מדיה וקבצים בנושא **רודולפו אמאדו** בוויקישיתוף

הערות שוליים
------------

1. ↑  DezenoveVinte: RODOLPHO AMOÊDO (Rodolfo Amoedo), www.dezenovevinte.net
2. ↑  19&20 - As pinturas indianistas de Rodolfo Amoedo, por Marcelo Gonczarowska Jorge, www.dezenovevinte.net
3. ↑  Instituto Itaú Cultural, Rodolfo Amoedo, Enciclopédia Itaú Cultural

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb15525630x (data)
* GND: 1221019201
* ISNI: 0000 0000 6843 5685
* RKD: 1561
* SUDOC: 226965287
* ULAN: 500078677
* VIAF: 96241524
* WorldCat: viaf-96241524

 |
**סין** (בקרואטית: **Sinj**; באיטלקית: **Signo**) היא עיר במחוז ספליט-דלמטיה שבקרואטיה. העיר ממוקמת 33 קילומטרים צפונית-מזרחית מהעיר ספליט ו-20 קילומטרים מהגבול עם בוסניה והרצגובינה, בגובה 326 מטרים מעל פני הים. אוכלוסיית העיר מנתה 24,826 בשנת 2011.

היסטוריה
--------

העיר הוקמה בזמן שלטון העות'מאנים בקרואטיה בשנת 1524, שלטון שנמשך עד 1686, התפתחותה הייתה סביב מבצר עתיק שהוקם על ידי העות'מאנים מהמאה ה-16 עד סוף המאה ה-17. כשנכבשה על ידי הוונציאנים, המנזר הפרנציסקני ו"כנסיית גוספא סינסקה" בעיר, הפכו למקום של עלייה לרגל. בשנת 1715 גורש העות'מאני האחרון מהעיר.

לאחר קונגרס וינה בשנת 1815 עד 1918, העיירה הייתה חלק מהמונרכיה האוסטרית (הצד האוסטרי לאחר הפשרה של 1867) בדלמטיה. שמה האיטלקי של העיר (סיןו-Signo) היה בשימוש שנת 1867.

חינוך
-----

בעיר פועלת "הגימנסיה הפרנציסקנית לדקדוק", שהוקמה בשנת 1838 והיא מהראשונים המלמדים דקדוק בקרואטיה.

תרבות ופנאי
-----------

מאז שנת 1715 מתקיים בעיר בכל יום ראשון הראשון של חודש אוגוסט, פסטיבל "סינסקה אלקה" המושך אליו מבקרים רבים. הלהקה המקומית "קלאפה סין" (שהוקמה בשנת 1982) היא מהוותיקות בקרואטיה ומתאפיינת בשירה הדלמטית המקורית. הלהקה הופיעה במדינות רבות בשלוש יבשות. אירופה, אמריקה ואפריקה.

ספורט
-----

בענף הכדורסל מייצגת את העיר קבוצת אלקר סין, שהעפילה בשנת 1984 עד לגמר הגביע היוגוסלבי וכיום המתמודדת בליגה הבכירה בקרואטיה. בענף הכדורגל הקבוצה הבכירה היא יונאק סין, המתמודדת בליגה השלישית. כמו כן פועלים בעיר מועדונים בענפי הרוגבי, האיגרוף ועוד.

ערים תאומות
-----------

* איטליהאיטליה מונטמרציאנו, איטליה
* איטליהאיטליה סנספולקרו, איטליה
* קרואטיהקרואטיה ברבן, קרואטיה
* קרואטיהקרואטיה ג'קובו, קרואטיה
* קרואטיהקרואטיה ווקובר, קרואטיה
* קרואטיהקרואטיה שיבניק, קרואטיה
* קרואטיהקרואטיה טרוגיר, קרואטיה
* בוסניה והרצגובינהבוסניה והרצגובינה פרוזור, בוסניה והרצגובינה

קישורים חיצוניים
----------------

ויקישיתוף מדיה וקבצים בנושא **סין** בוויקישיתוף
* אתר האינטרנט הרשמי של סין
* אתר המספק סיור וירטואלי בעיר

**תמונות מהעיר**

* מוזיאון "סטינסקה קראינה" האזורימוזיאון "סטינסקה קראינה" האזורי
* מראה כללי מראה כללי
* סמלי הגימנסיה לדיקדוקסמלי הגימנסיה לדיקדוק
* פסטיבל "סינסקה אלקה"פסטיבל "סינסקה אלקה"


|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007562492705171
* BnF: cb119622991 (data)
* GND: 4251748-5
* LCCN: n88632439
* NKC: ge501152
* SUDOC: 130839299
* VIAF: 132641604
* WorldCat: lccn-n88632439

 |
ה**סימפוניה** **מס' 31 ברה מז'ור**, הידועה יותר בשם **הסימפוניה של פריז,** היא אחת הסימפוניות המפורסמות ביותר של וולפגנג אמדאוס מוצרט. ייתכן שזו הייתה הראשונה מבין הסימפוניות שלו שהתפרסמה. היצירה יצאה לאור ב-1779.

הלחנה והוצאה לאור
-----------------

היצירה הולחנה בשנת 1778 במהלך שהותו הלא מוצלחת של מוצרט בפריז. המלחין היה אז בן 22. הבכורה התקיימה ב-12 ביוני 1778 בהופעה פרטית בביתו של הרוזן קרל היינריך יוזף פון סיקינגן. הבכורה הפומבית התקיימה שישה ימים לאחר מכן.

העבודה זכתה לביקורת חיובית בגיליון ה-26 ביוני של כתב העת: *Courrier de l'Europe*, שפורסם בלונדון:

> הקונצרט החל בסימפוניה מאת מוצרט. האמן הזה, שהחל מהגיל הרך ביותר עשה לעצמו שם בקרב נגני צ'מבלו, עשוי להיות מדורג היום בין המלחינים המוכשרים ביותר. 
> 
> 

היצירה בוצעה שוב ב-15 באוגוסט, הפעם עם פרק שני חדש, אנדנטה המחליף את האנדנטינו המקורי ב-6/8.

כנראה שהעבודה הייתה פופולרית. כתב העת דויטש מפרט מספר הופעות נוספות במהלך 1779, ב-18 וב-23 במרץ, ב-23 במאי וב-3 ביוני; וב-14 במאי 1780. היצירה פורסמה בפריז על ידי חברת ההוצאה לאור "סייבר" והוכרזה למכירה ב-20 בפברואר 1779.

הסימפוניה בוצעה מאוחר יותר בבורגתיאטר בווינה ב-11 במרץ 1783 במהלך קונצרט הטבה לגיסתו של מוצרט, הזמרת אלוזיה ובר.

תזמור
-----

הסימפוניה בולטת בהיותה בעלת הרכב כלי נגינה גדול במיוחד לתקופתה, שהתאפשרה על ידי התזמורת הגדולה שעמדה לרשותו של מוצרט בתקופתו בפריז. בהרכב ישנם 2 חלילים, 2 אבובים, 2 קלרינטים, בסון אחד, 2 קרנות יער, 2 חצוצרות, טימפני ומיתרים. זו הייתה הסימפוניה הראשונה של מוצרט שהשתמשה בקלרינט.

המוזיקולוג סיידי (אנ') מעיר כי זוהי התזמורת הגדולה ביותר שעבורה הלחין עדיין מוצרט בקריירה שלו. מספר נגני המיתרים אינו מצוין, אך סיידי מעיר כי בהקרנת הבכורה היו 22 כינורות, חמש ויולות, שמונה צ'לו וחמישה בסים. הוא מוסיף, "[אביו של מוצרט] ליאופולד העיר שכדי לשפוט לפי הסימפוניות הפריזאיות שראה, הצרפתים חייבים לאהוב סימפוניות רועשות".

מבנה
----

הסימפוניה בנויה לפי שלושה פרקים: בצורה מהירה-איטית-מהירה, תוך השמטת המינואט המצוי בדרך כלל בסימפוניות מהתקופה הקלאסית.

חלק ראשון: **אלגרו**. 4 רבעים. הפרק הראשון נפתח בסולם רה מז'ור עולה ומואץ באפקט הידוע בזמנו בסגנון אסכולת מנהיים.

חלק שני: **אנדנטינו**, שש שמיניות. בדו מז'ור. או לפי ביצועים אחרים: **אנדאנטה**, שלושה רבעים. בדו מז'ור.

חלק שלישי: **אלגרו,** 2 חלקי 2.

קישורים חיצוניים
----------------

ויקישיתוף מדיה וקבצים בנושא **סימפוניה מס' 31 של מוצרט** בוויקישיתוף

הערות שוליים
------------

1. ↑  רוברט דירלינג, **המוזיקה של וולפגנג אמדאוס מוצרט, הסימפוניות**, 1982
2. ↑  ביצוע הסימפוניה

| סימפוניות של וולפגנג אמדאוס מוצארט |
| --- |
| 

|  |
| --- |
| 1 • 2 • 3 • 4 • 5 • 6 • 7 • 8 • 9 • 10 • 11 • 12 • 13 • 14 • 15 • 16 • 17 • 18 • 19 • 20 • 21 • 22 • 23 • 24 • 25 • 26 • 27 • 28 • 29 • 30 • 31 • 32 • 33 • 34 • 35 • 36 • 37 • 38 • 39 • 40 • 41 |

 |
| **פורטל מוזיקה קלאסית** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007460001305171
* BNE: XX2101915
* BnF: cb13915064s (data)
* GND: 300111053
* LCCN: n81144350
* MusicBrainz work: 45c53947-a616-3f79-a870-3990ef94d650
* NLA: 35692312
* VIAF: 63145857825723021249
* WorldCat (עם VIAF): 63145857825723021249

 |
**אילוף המלכה** (באנגלית: **The Taming of the Queen**) הוא רומן היסטורי מאת הסופרת הבריטית פיליפה גרגורי, שיצא לאור ב-13 באוגוסט 2015. הרומן מגולל את סיפורה של קתרין פאר, אשתו השישית והאחרונה של הנרי השמיני, מלך אנגליה.

עלילה
-----

מלך אנגליה הנרי השמיני בחר בקתרין פאר, אלמנה בת 31, להיות אשתו. היא מודעת לסופן המר של נשותיו הקודמות של הנרי. קתרין שוקדת על לימודיה, מקדמת מיזמים לתרגום כתבי הקודש לשפה האנגלית, ותומכת ברפורמציה הפרוטסטנטית. הנרי סובל מצינית, וברגלו פצע קשה שאינו נרפא. פאר מבטיחה שהנסיכה מרי והנסיכה אליזבת יתקבלו מחדש בחצר המלוכה. הנרי מתעלל בקתרין, אבל בכך מבטיח שהיא לא תוצא להורג בשל דברי כפירה.

תרגום לעברית
------------

הספר יצא לאור בעברית בתרגומו של צפריר גרוסמן בשנת 2017 בהוצאת אופוס.

קישורים חיצוניים
----------------

* "אילוף המלכה" באתר של פיליפה גרגורי (באנגלית)
* הספר "אילוף המלכה", באתר "סימניה"

הערות שוליים
------------

1. ↑  "*The Taming of the Queen* by Philippa Gregory". *Kirkus Reviews*. 4 ביולי 2015. נבדק ב-17 בדצמבר 2018. `{{cite web}}`:  (עזרה)
**רודולף שפילר** (בצ'כית: **Rudolf Špillar**;‏ 11 בפברואר 1878 – 22 במרץ 1949) היה צייר וצלם צ'כי, כתב מספר מדריכים לצילום.

ביוגרפיה
--------

אביו היה איש כספים בעיר פלזן. גם אחיו, ירוסלב שפילר וקארל שפילר הפכו לציירים. לאחר שסיים את לימודיו היסודיים מצא משרה כעובד מדינה ועבד כצלם חובב. הוא היה אחד הראשונים לעסוק בפיקטוריאליזם - עיבוד צילומים.

ב-1908, יחד עם צלם מקצועי בשם יאן שפרינר, הוא כתב מדריך על צילום מעשי לחובבים. הספר הפך לפופולרי מאוד ברחבי האימפריה האוסטרו-הונגרית והוצא מחדש בכמה מהדורות חדשות לאחר הקמת צ'כוסלובקיה. בשנת 1918, הוא החל לכתוב את "מדע הצילום".

הוא שהה לעיתים קרובות בווילה של אחיו ירוסלב באזור כפרי במערב בוהמיה. מותו של ירוסלב ב-1917 אולי דחף את רודולף להיכנס לבית ספר באקדמיה לאמנויות יפות, פראג, שבו למד עד 1923. לאחר מכן. הוא ערך מספר מסעות לימודים בגרמניה, צרפת ואיטליה.

הוא בא התמחה בציור במספר נושאים: טבע דומם, עירום, פורטרטים ונופים.

אף שהפך למיומן למדי, הוא נשאר בעיקר צייר חובב, אף על פי שהציג באופן קבוע בגלריה רובש. התפוקה הכוללת בציור שלו היית קטנה למדי.

הוא מת בגיל שבעים ואחת ונקבר בבית הקברות וינוהרדי.

ניתן לראות רבות מיצירותיו בגלריה של האחים שפילר בדומז'ליצה.

גלריה
-----

* 
* 
* 
*

קישורים חיצוניים
----------------

ויקישיתוף מדיה וקבצים בנושא **רודולף שפילר** בוויקישיתוף

הערות שוליים
------------

1. ↑  Matriční záznam o narození a křtu
2. ↑  Jindra Imluaf: *Vyvíjení pozvolné a časové*, Central Publishing House, 1918, Foreword by R. Špillar

|  |  |
| --- | --- |
| בקרת זהויות עריכת הנתון בוויקינתונים | 
* NKC: jk01130900
* RKD: 459963
* VIAF: 83926974
* WorldCat: viaf-83926974

 |
**סין יאגנצה אנרגיה** (בסינית פשוטה: **中国长江电力股份有限公司**; בסינית מסורתית: **中國長江電力股份有限公司**) היא חברת שירות סינית, המפיקה אנרגיה. החברה הוקמה ב-4 בנובמבר 2002. החברה היא חברת בת של תאגיד שלושת הערוצים של סין, חברת חשמל ממשלתית.

ב-18 בנובמבר 2003 היא נרשמה לבורסה בשנגחאי, ומאז היא מהווה מרכיב חשוב במדד SSE 180, מדד המניות של הבורסה בשאנגחאי.

פעילות
------

החברה מפעילה מספר מפעלים הידרואלקטריים על נהר היאנגצה, ביניהם סכר שילוודו, הסכר ההידרואלקטרי השני בגודלו בסין והשלישי בעולם, סכר שיאנגג'יאבה וסכר גג'ואובה. בנוסף, ישנם שני סכרים נוספים בפיתוח: סכר באיחטאן, הסכר ההידרואלקטרי השלישי בגודלו בסין והרביעי בגודלו בעולם, מבחינת נפח הסכר, שאמור להתחיל לפעול באופן מלא ביולי 2021 וסכר וודונגדה, הסכרק ההידרואלקטרי הרביעי בגודלו בסין והשביעי בעולם, שאמור להתחיל לפעול באופן מלא בדצמבר 2021.

שיווק
-----

החברה משווקת חשמל באמצעות תאגיד הרשת הממשלתי של סין בעיקר למרכז סין (חוביי, חונאן, חנאן, ג'יאנגשי וצ'ונגצ'ינג), למזרח סין (שאנגחאי, ג'יאנגסו, ג'ג'יאנג ואנחווי) ולמחוז גואנגדונג.

הערות שוליים
------------

1. 1 2 3 4  China Yangtze Power Co. Ltd. web.archive.org, ‏2008-04-03
**ויטלו טונאטו** (באיטלקית: **Vitello tonnato**) היא מנה איטלקית ידועה של פרוסות בשר עגל מכוסות ברוטב שומני דמוי מיונז המכיל טונה.

מגישים אותה קרה או בטמפרטורת החדר, בדרך כלל בתקופת הקיץ, בתור המנה העיקרית בארוחה איטלקית או כאנטיפסטי. היא מוכנה לפחות יום אחד מראש, על ידי בישול נתחו האחורי של עגל החלב במים או בציר, עד שהוא מתרכך לגמרי. לאחר מכן חותכים את הבשר לפיסות דקיקות.

מכינים את הרוטב מבעוד מועד. הטונה צריכה להיות משומרת. מהטונה מכינים מחית במערבל חשמלי או במעבד מזון עם מיונז שנעשה מירקות או משמן זית, ומתבלים באנשובי, חלמון ביצה, פלפל קאיין ומיץ לימון. המחית החלקה והעבה מדוללת עם מעט מים ונוזל בישול מבשר העגל, ומוסיפים לה צלפים. שופכים חלק מהרוטב על המגש, מניחים את חתיכות העגל מעל ושופכים שוב מהרוטב מעל המנה. ניתן לקרר את המנה עד לחמישה ימים על-מנת שהיא תספוג את מלוא הטעמים.

מקור המאכל במטבח האיטלקי. הוא פופולרי מאוד גם בארגנטינה ובמדינה זו הוא נחשב לחלק חשוב בארוחת חג המולד.

קישורים חיצוניים
----------------

ויקישיתוף מדיה וקבצים בנושא **ויטלו טונאטו** בוויקישיתוף
* יוגב ירוס, ויטלו טונאטו: הפתעה איטלקית, באתר ynet, 24 בפברואר 2010
* אנה וגנר, אביב הגיע, פסח (תכף) בא, באתר ynet, 25 במרץ 2003
* מתכון לוויטלו טונאטו, מאתר Cooks.
**סינאן בולאט** (נולד ב-3 בספטמבר 1988) הוא כדורגלן טורקי המשחק בוסטרלו בעמדת השוער.

קריירה
------

בולאט התחיל את הקריירה שלו במחלקת הנוער של ראסינג גנק. לאחר שלא הצליח לצבור דקות משחק בדצמבר 2008 חתם בסטנדרד לייז' ל-4 וחצי שנים תמורת 150 אלף אירו כמחליפו של רוריס אראגון שנפצע בתחילת העונה. במהלך העונה הוא שיחק 7 משחקים וספג רק בשניים מהם. ב-26 בפברואר 2009 ערך את הופעת הבכורה שלו במסגרת אירופאית נגד ספורטינג בראגה אך הוחלף במחצית על ידי אראגון שחזר מפציעה. במשחק האחרון של העונה בולאט הדף פנדל בדקה ה-92, ובכך הבטיח את השתתפותה של ליאז' בפלייאוף האליפות בו ניצחה 1–2 את אנדרלכט בסיכום כולל של שני משחקים וזכה עם המועדון באליפות. ב-27 ביולי 2009 זכה עם המועדון בסופר קאפ. ב-30 ביולי 2013 עבר בהעברה חופשית לפורטו הפורטוגזית אך שיחק רק בקבוצת המילואים של המועדון. בינואר 2014 הושאל לקייסריספור עד לסיום העונה. ב-22 ביולי 2014 הושאל לגלאטסראיי. לקראת עונת 2015/2016 הושאל לקלאב ברוז'. לקראת עונת 2016/2017 הושאל לנסיונל מדיירה. ב-31 בינואר 2017 חתם בארוקה עד לסיום העונה.

בצעירותו, שיחק בכל הנבחרות הצעירות של טורקיה. בשנת 2009 זומן לראשונה לסגל נבחרת טורקיה. ב-10 באוגוסט 2011 הוא ערך את הופעת הבכורה שלו בנבחרת במשחק ידידות נגד אסטוניה בו ניצחה טורקיה 0–3.

תארים
-----

סטנדרד לייז'
* אליפות בלגיה: 2008/2009
* הגביע הבלגי: 2010/2011, 2021/2022
* הסופר קאפ הבלגי: 2009

גלאטסראיי
* אליפות טורקיה: 2014/2015
* הגביע הטורקי: 2014/2015

קלאב ברוז'
* אליפות בלגיה: 2015/2016

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **סינאן בולאט** |

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
גנרל **רודולף קמפה** (בגרמנית: **Rudolf Kaempfe**; 10 באפריל 1883 – 23 בדצמבר 1962) היה מפקד בכיר בוורמאכט שפיקד על כוחות במלחמת העולם השנייה.

ביוגרפיה
--------

### קריירה מוקדמת

קמפה נולד ב-10 באפריל 1883 במוסקבה, שהשתייכה לאימפריה הרוסית. בשנת 1902 התגייס קמפה לצבא האימפריה הגרמנית, והצטרף לרגימנט הארטילריה ה-3 (ברנדנבורג ה-1), עמו לחם במהלך מלחמת העולם הראשונה. ב-8 בנובמבר 1914 הועלה לדרגת האופטמן, ובשנת 1916 לאחר החלמתו מפציעה מונה לקצין מטה במטה הכללי של הצבא, ומילא תפקיד זה עד סוף המלחמה. על פעולותיו בקרבות קיבל קמפה את עיטורי צלב הברזל דרגה ראשונה ושנייה, וצלב הכבוד של מלחמת העולם 1914/1918.

לאחר המלחמה הצטרף קמפה לרייכסווהר, ומילא בו תפקידי פיקוד ומטה. ב-1 במאי 1925 הועלה קמפה לדרגת מיור, ובקיץ 1929 מונה למפקד הגדוד ה-3 ברגימנט הארטילריה ה-2 (הפרוסי). ב-1 בפברואר 1930 הועלה לדרגת אוברסט לוטננט, וב-1 בפברואר 1933 הועלה לדרגת אוברסט. ב-1 במאי 1935 מונה למפקד אגד הארטילריה ה-8, וב-1 בנובמבר 1935 הועלה לדרגת גנרל מיור. ב-1 באפריל 1937 מונה קמפה למפקד הדיוויזיה ה-31, וב-1 בינואר 1938 הועלה לדרגת גנרל לוטננט.

### מלחמת העולם השנייה

עם פרוץ המלחמה היה קמפה מפקד הדיוויזיה ה-31, ופיקד עליה במהלך הפלישה לפולין כחלק מהקורפוס ה-16 במסגרת הארמייה העשירית, ובמהלך המערכה על צרפת לחם עם הדיוויזיה שבפיקודו כחלק מהקורפוס ה-11 במסגרת הארמייה השישית. ב-25 באוקטובר מונה קמפה למפקד הקורפוס ה-35, ובמהלך מבצע ברברוסה ומבצע טייפון לחם עם הקורפוס שבפיקודו כחלק מהארמייה השנייה במסגרת קבוצת ארמיות מרכז. ב-1 ביולי 1941 הועלה קמפה לדרגת גנרל חיל התותחנים, וב-19 בדצמבר 1941 קיבל את עיטור הצלב הגרמני בזהב. בינואר 1942 שונה שם יחידתו לקורפוס ה-35, ובסתיו אותה שנה פרש קמפה לביתו. לאחר קשר ה-20 ביולי נעצר קמפה בחשד למעורבותו, והוחזק במרתפי הגסטאפו עד סוף המלחמה, ואז נפל בשבי הסובייטי.

### לאחר המלחמה

בסתיו 1949 שוחרר קמפה מהשבי. לאחר שחרורו התגורר קמפה בשטוטגרט, עד למותו ב-23 בדצמבר 1962.

קישורים חיצוניים
----------------

* רודולף קמפה באתר lexikon-der-wehrmacht (בגרמנית)

הערות שוליים
------------

1. ↑  ליתר דיוק - הפיקוד המיוחד הגבוה ה-35 (Höheres Kommando z.b.V. XXXV)
**חוק ליטְל** (**Little's law**) הוא חוק יסודי בתורת התורים הסטטיסטית, הקובע שבמערכת יציבה, המספר הממוצע של הלקוחות {\displaystyle E(N)}, שווה לקצב ההגעה הממוצע שלהם \lambda , כשהוא מוכפל בזמן הממוצע שהלקוחות מבלים במערכת {\displaystyle E(T)}, דהיינו:



E
(
N
)
=
λ
E
(
T
)

{\displaystyle E(N)=\lambda E(T)}

{\displaystyle E(N)=\lambda E(T)}
בפרט, גורמים אחרים אינם יכולים להשפיע על המערכת.

את החוק, הידוע גם כ**משפט ליטל**, או **התוצאה של ליטל**, הוכיח ג'ון ליטל בשנת 1961.

אינטואיטיבית סביר לצפות שזמן ההמתנה במערכת יהיה תלוי בקצב ההגעה של הלקוחות ובזמן הטיפול בכל אחד מהם; אבל עקרונית, לא ברור שזמן ההמתנה הממוצע תלוי רק בקצב **הממוצע** ובזמן הטיפול **הממוצע**, ולא בהתפלגויות המעורבות. בפרט, החוק מראה שאין שום דרך לשפר את זמן ההמתנה על ידי ניווט מושכל של הלקוחות, או על ידי שינויים בדרכי הטיפול שאינם מורידים את הזמן הממוצע.

החוק מתאים לכל מערכת, ואף למערכות בתוך מערכות אחרות. בבנק, לדוגמה, התור יכול להחשב כתת-מערכת אחת, וכל כספר כתת-מערכת נוספת, אך למרות זאת ניתן להפעיל את חוק ליטל על כל אחד מהם בנפרד או על כל המערכת המורכבת יחד. הדרישה היחידה היא שהמערכת יציבה - היא אינה במצב מעבר כמו אתחול או הפסקת פעולתה.

דוגמה
-----

בחנות קטנה יש אזור מדפים לעיון במוצרים, ודלפק מכירה שיש בו מקום לאדם אחד בלבד. כל לקוח עובר את אותו מסלול:

כניסה ← עיון ← דלפק ← יציאה
בעלי החנות ירצו מן הסתם להגדיל ככל האפשר את קצב מעבר הלקוחות בחנות (הנמדד במספר לקוחות בשעה). כדי לנתח את זמן השהות בחנות כזו, יש למדוד את הזמן הממוצע לאדם בדלפק, ניצולת הדלפק (שעור הזמן בו הקופאי אכן משרת לקוח), וקצב מעבר הלקוחות במערכת. בעלי החנות שואפים להביא למקסימום את הקצב הנ"ל.

לפי חוק ליטל, מספר האנשים הממוצע בדלפק שווה לקצב ההגעה של לקוחות (שהוא גם קצב המעבר), כפול זמן השירות הממוצע. קצב ההגעה, אם כך, שווה למספר האנשים בדלפק חלקי זמן השירות. אבל מכיוון שבדלפק יש מקום רק ללקוח אחד, מספר האנשים הממוצע שווה לניצולת. בהנחה שאת זמן השירות לא ניתן לקצר, הדרך היחידה לשפר את קצב המעבר של לקוחות בחנות הוא להגדיל את הניצולת - למשל, על ידי קיצור זמן השהות באזור המדפים, והפניית אנשים להמתנה מול הדלפק.

דוגמאות נוספות ניתן למצוא בפתרון מודלים שונים לתורים, ובפרט בפשוט ביותר מביניהם, תור M/M/1 ותור M/M/c.

קישורים חיצוניים
----------------

* חוק ליטל, באתר MathWorld (באנגלית)
**שנות ה-90 של המאה ה-3** היו העשור העשירי והאחרון של המאה ה-3, החלו ב־1 בינואר 290 והסתיימו ב־31 בדצמבר 299.

אירועים בולטים בעולם
--------------------

פרק זה לוקה בחסר. אנא תרמו לוויקיפדיה והשלימו אותו. 
### מלחמה ופוליטיקה

#### מלחמות

* 298 – קרב לינגון - האימפריה הרומית ניצחה בקרב נגד האלמנים באזור לאנגר של היום

#### סכסוכים לאומיים ואזוריים

#### אירועים פוליטיים משמעותיים

* 1 במרץ 293 – תחילת הטטררכיה: דיוקלטיאנוס ומקסימיאנוס ממנים את גלריוס ואת קונסטנטיוס כלורוס בתור קיסרים
* 30 ביוני 296 – מרקלינוס מתמנה לאפיפיור
* 297 – הפרנקים סאלים מקבלים רשות להתיישב על גדות הריין.
* 298 – קרב וינדוניסה -האימפריה הרומית ניצחה בקרב נגד האלמנים באזור שווייץ של היום

כלכלה
-----

פרק זה לוקה בחסר. אנא תרמו לוויקיפדיה והשלימו אותו.

אסונות
------

פרק זה לוקה בחסר. אנא תרמו לוויקיפדיה והשלימו אותו.

התנקשויות, חיסולים, וניסיונות התנקשות
-------------------------------------

פרק זה לוקה בחסר. אנא תרמו לוויקיפדיה והשלימו אותו.

מדע וטכנולוגיה
--------------

פרק זה לוקה בחסר. אנא תרמו לוויקיפדיה והשלימו אותו.

תרבות פופולרית
--------------

פרק זה לוקה בחסר. אנא תרמו לוויקיפדיה והשלימו אותו.

אישים בולטים
------------

פרק זה לוקה בחסר. אנא תרמו לוויקיפדיה והשלימו אותו. 
### מנהיגי עולם בולטים

קישורים חיצוניים
----------------

ויקישיתוף מדיה וקבצים בנושא **שנות ה-90 של המאה ה-3** בוויקישיתוף

| עשורים במאה ה-3 |
| --- |
|  | << • 200–209 • 210–219 • 220–229 • 230–239 • 240–249 • 250–259 • 260–269 • 270–279 • 280–289 • 290–299 • >> |
**קלה** (שם מדעי: *Calla palustris*) הוא צמח בעל פקעת, ממשפחת הלופיים. זהו המין היחיד בסוג *Calla*.

מחזור חיים
----------

הקלה מסתגל לכל אקלים ידוע. פורח בעונה הגשומה ובעל עלווה רחבה ויפה ובעונה השחונה (קיץ) אינו נראה על פני האדמה.

הפרח לבן, במרכזו ניצב עמוד צהוב ובעל אבקנים.

הריבוי האפקטיבי ביותר נעשה על ידי הפקעות. חלקי הצמח רעילים בשל ריכוז גבוה של חומצה אוקסלית, אם כי קנה השורש ניתן לאכילה לאחר ייבוש, טחינה, סינון והרתחה.

עקב יופיו וצבעו משמש רבות בזרי פרחים של כלות.

תפוצה
-----

מקורו של הקלה במרכז, מזרח וצפון אירופה, צפון אסיה וצפון אמריקה הצפונית.

קישורים חיצוניים
----------------

ויקישיתוף מדיה וקבצים בנושא **קלה** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* TPL
* EOL
* ITIS
* NCBI
* GBIF
* IPNI
* Tropicos
 |

הערות שוליים
------------

1. ↑  קלה באתר הרשימה האדומה של IUCN
2. ↑  Wild calla-Calla palustris-Poisonous plants, *Pharmacognosy.com*
3. ↑  Calla palustris, *Plants for a Future*

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007556728405171
* LCCN: sh2006003822

 |
טבלני צולל ויוצר גלי קרקע
**גלי קרקע** הם סוג של גלים משטחיים המתפשטים לאורכו של תווך בתוך מדיום שונה, כמו גלי כובד בין שני נוזלים בעלי צפיפות שונה. גלים מכניים עשויים להיות אלסטיים או סייסמיים, כמו גלי ריילי (אנ'), או גלים אלקטרומגנטיים המתקדמים במוליך גלים בעל אינדקס שבירה משתנה בצורה הדרגתית. בשידורי רדיו, גלי קרקע הם גלים משטחיים המתפשטים בקרבת פני כדור הארץ.

גלים אלקטרומגנטיים
------------------

גלי קרקע מתפשטים במקביל ובסמוך לפני כדור הארץ, ועוקבים אחר העקמומיות של כדור הארץ. גלים המתקדמים ביעילות בצורה זו הם בעלי תדירויות נמוכות מ-3MHz. זאת משום שהם מצליחים לבצע עקיפה מוצלחת יותר סביב מכשולים בדרכם, בשל אורך הגל הגבוה שלהם. לפני כדור הארץ מקדם שבירה השונה מזה של האטמוספירה, ובתחום התדירויות הנמוכות מאוד (VLF- very low frequencies) זה מוביל ליצירתו של מוליך גלים התומך בהתקדמותם של גלי הקרקע בקיטוב אנכי.

מוליכותה של הקרקע משפיעה על התפשטותם של גלי הקרקע. כאשר פני הקרקע מוליכים יותר, כמו מי ים, הדבר תורם להתפשטות בעלת איבודים פחותים יותר. באופן כללי, הקרקע אינה מוליך מושלם, ובעלת אינדקס שבירה משתנה באזורים שונים שלה. לכן, עם התקדמותם, הגלים לעיתים נוטים כלפי הקרקע ונבלעים בה, ולכן חלק מהסיגנל דועך אקספוננציאלית עם התקדמותו. גלי קרקע גם רגישים להפרעות אלקטרומגנטיות צמודות קרקע, כגון עמודי חשמל, או סערות ברקים. הגדלה של הספק השידור תאפשר שידור לטווח גדול יותר.

מרבית שידורי ה-LF (בתחום 30-300kHz) הם כתוצאה מהתפשטותם של גלי קרקע. תדרי הביניים (בין 300kHz ו- 3MHz), כולל שידורי AM, מתקדמים כגלי קרקע, ואם היעד רחוק מאוד, אזי בשידור של גלי רקיע.
ככל שיורדים בתדירות, כך ההפסדים בשידור גלי הקרקע קטן. כמו כן, בשידורים תת-ימיים, תדרים נמוכים ידועים מתקדמים טוב יותר במי הים. לכן שידורי VLF ו- LF שימושיים לרוב לשידורים צבאיים של ספינות וצוללות.
גלי קרקע משמשים רדארי Over the Orizon (מעבר לאופק), שיכולים לאתר מטרות במרחקים גדולים מאוד, מעבר לאופק שיכול הרדאר לאתר בטווח ישיר, וזאת לרוב בתדרים של בין 2 עד 20MHz, וזאת בעזרת התקדמות על פני ימים ואוקיינוסים. כמו כן, לגלי הקרקע חשיבות עליונה בהתפתחותו של הרדיו, כאשר שידורי רדיו מקצועיים הסתמכו מאוד על גלי קרקע בתדרים נמוכים. תחנות שידור חובבניות הוגבלו אז לשידור בתדרים הגבוהים, בתחום HF, על מנת למנוע התאבכות וחסימה של שידורים של תחנות שונות המשדרות באותם תדרים.

ראו גם
------

* עקיפה
* גלי רקיע

קישורים חיצוניים
----------------

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb13338466p (data)
* GND: 4193158-0

 |
**ועידת קונסטנטינופול השלישית** הייתה ועידה אקומנית של הכנסייה, אשר נערכה בשנים 680-681 תחת הקיסר הביזנטיני קונסטנטינוס הרביעי וגינתה את המינות המונותליטית.

רקע היסטורי
-----------

 ערך מורחב – **המינות המונותליטית**  

המינות המונותליטית הוצעה בעשור הרביעי של המאה ה-7 כפשרה בין האורתודוקסיה הדיופיזיטית לקהילות המיאפיזיטיות אשר פרשו מהכנסייה בעקבות ועידת כלקדון על ידי הקיסר הרקליוס ופטריארך קונסטנטינופול סרגיוס הראשון. היא התגלתה עד מהרה כסלע מחלוקת בין הקיסרות הביזנטית (אשר רצתה לבסס את המונותליטיות כדוקטרינה הרשמית בקיסרות) לבין הכנסייה המערבית, ובראשה האפיפיור. הדברים הגיעו עד כדי כך, שהקיסר הביזנטיני קונסטנס השני צר על רומא, הדיח, כלא ולבסוף הגלה את האפיפיור מרטינוס הראשון, אחד המתנגדים החריפים של המונותליטיות.

מהלך הוועידה והחלטותיה
----------------------

על-מנת ליישב את הסכסוך ולהפיג את המתח בין קהילות המזרח לקהילות המערב, החליט הקיסר קונסטנטינוס הרביעי פוגונטוס לזמן כנס של הייררכים מקונסטנטינופול בנוכחות נציגים של הפטריארכיות האחרות. הכנס נפתח ב-7 בנובמבר 680 בנוכחות הקיסר, ומיד הכריז על עצמו כעל הוועידה האקומנית השישית, הכרזה שהייתה מבחינה מסוימת חוקית, שכן בכנס נכחו נציגים של כל הפטריארכיות (רומא, קונסטנטינופול, אלכסנדריה, אנטיוכיה וירושלים). בסך הכול היו בוועידה כ-200 בישופים, ועל החלטותיה חתומים 174.

ב-18 מושביה של הוועידה נדונה בעיקר הסוגיה המונותליטית. לבסוף רוב הנוכחים בוועידה השתכנעו ממכתבו של האפיפיור דאז אגתו, והחליטו לדחות את הדוקטרינה המונותליטית כמינות, ולקבל תחתיה את הגישה ה**דיותליטית**, דהיינו שלישו, על שני טבעיו, אלוהי ואנושי, היו שני רצונות (thelema) ושתי פעולות (energia), אלוהית ואנושית, אשר התקיימו בהסכמה מלאה זו לצד זו.

מקריוס פטריארך אנטיוכיה, אשר התמיד בתמיכתו במונותליטיות, הודח והוכרז אנאתמה. כמו כן הוחלט להכריז אנאתמה על יוזמיה ותומכיה של המינות, כגון סרגיוס הראשון, קירוס האלכסנדרוני והאפיפיור הונוריוס, ומאידך לזכות את מגיני האורתודוקסיה אשר נרדפו על ידי הקיסרות קודם לכן, האפיפיור מרטינוס הראשון ומקסימוס המוודה.

הוועידה ננעלה ב-16 בספטמבר 681 בנוכחות הקיסר קונסטנטינוס, והחלטותיה אושרו על ידי האפיפיור החדש לאו השני (האפיפיור אגתו מת במהלך הוועידה).

ראו גם
------

* הקיסרות הביזנטית
* המינות המונותליטית

קישורים חיצוניים
----------------

* ועידת קונסטנטינופול השלישית, באתר אנציקלופדיה בריטניקה (באנגלית)

| ועידות אקומניות של הכנסייה |
| --- |
| שבע הוועידות הראשונות | ועידת ניקיאה • ועידת קונסטנטינופול הראשונה • ועידת אפסוס • ועידת כלקדון • ועידת קונסטנטינופול השנייה • ועידת קונסטנטינופול השלישית • ועידת ניקיאה השנייה |
| ועידות קתוליות | ועידת קונסטנטינופול הרביעית (קתולית) • ועידת סוטרי • ועידת לטראנו הראשונה • ועידת לטראנו השנייה • ועידת לטראנו השלישית • ועידת לטראנו הרביעית • ועידת ליון הראשונה • ועידת ליון השנייה • ועידת ויין • ועידת פיזה • ועידת קונסטנץ • ועידת סיינה • ועידת בזל • ועידת לטראנו החמישית • ועידת טרנטו • ועידת הוותיקן הראשונה • ועידת הוותיקן השנייה |
| ועידות אורתודוקסיות | ועידת קונסטנטינופול הרביעית (אורתודוקסית) • ועידת קונסטנטינופול החמישית • כנס ירושלים (נצרות) |

|  |  |
| --- | --- |
| בקרת זהויות עריכת הנתון בוויקינתונים | 
* GND: 2113127-2
* NKC: kn20050512067
* SUDOC: 031074383
* VIAF: 157587026
* WorldCat: viaf-157587026

 |
משתתפי ועידת קהיר: בשורה הראשונה במרכז צ'רצ'יל ומשמאל לו הרברט סמואל. בשורה השנייה גרטרוד בל, מימין לה יחזקאל ששון, ובהמשך לורנס איש ערב.
**ועידת קהיר** הייתה ועידה בהשתתפות אנשי ממשל בריטיים ובראשם וינסטון צ'רצ'יל, לורנס איש ערב וגרטרוד בל, שהתקיימה בין ה-12 ל-30 במרץ 1921 בקהיר.

משמאל: לורנס איש ערב, עבדאללה, ג'פרי סלמונד (אנ') ווינדהאם דידס בוועידת קהיר
צ'רצ'יל, שהיה אז שר המושבות, קיבל דיווחים שליליים על המצב במזרח התיכון:

* בארץ ישראל - פרעות נגד היהודים.
* בסוריה - הכרזת עצמאות חד-צדדית והמלכתו של פייסל ובעקבותיהם סילוקו על ידי הצרפתים.
* במצרים - מרד לאומי.
* בירדן - הצקות מן הגבול לצרפתים ופגיעה ביעדיהם (מסילות רכבת וכו').
* בעיראק - התקוממות עממית.
* בנוסף, צעדת עבדאללה מן החג'אז לעבר דמשק לנקום את השפלת פייסל, אחיו שסולק מסוריה.

כל הבעיות שהובאו הראו על חוסר יציבות במזרח התיכון ועל הצורך לגיבוש מדיניות יציבה שתפתור את המצב. לכן, הוקמה ועידת קהיר שהורכבה ממספר מומחים שאסף צ'רצ'יל. מטרותיה היו:

1. אינטרסים בריטים אימפריאליים - צמצום הוצאות הממשל הבריטי באזור.
2. יישוב חילוקי הדעות בין הצד הערבי ובין הצד היהודי לגבי עתיד האזור וגיבוש קו אחיד.
3. ניסיון לשלב בין ההתחייבויות שניתנו לערבים בעבר לבין ההתפתחות החדשות בשטח
4. כינון ממשל בעיראק.

לגבי עיראק כבר הוחלטו מרבית הנקודות בלונדון לפני הוועידה. צ'רצ'יל דחף לפתרון האשמי בעיראק בראש ובראשונה והתלבט בין פייסל לעבדאללה. פייסל הוכיח נאמנותו לבריטים ולכן בחרו הבריטים בו. את עבדאללה עצרו בעמאן בדרכו לדמשק ונתנו לו את המלוכה על עבר הירדן המזרחי.

בעקבות המשכיותן של הבעיות הנ"ל, פורסם כשנה מאוחר יותר הספר הלבן הראשון שנשען על החלטות אלו. 

| עיינו גם בפורטלים: |
| --- |
|  | **פורטל ישראל** |
|  | **פורטל המזרח התיכון** |
|  | **פורטל ההיסטוריה** |

קישורים חיצוניים
----------------

ויקישיתוף מדיה וקבצים בנושא **ועידת קהיר** בוויקישיתוף
פירוש נוסף ערך זה עוסק בבית זנדל בירושלים. אם התכוונתם לבית בו התגורר ביפו, ראו בית רולה פלויד.

האריה על משקוף בית זנדל
**בית זנדל** (**Sandel**) הוא מבנה חד קומתי בעל חזית מרשימה המצוי במושבה הגרמנית בירושלים, ברחוב עמק רפאים 9, ותוכנן על ידי תיאודור זנדל בסוף המאה ה-19. הבניין מקושט בפסל אריה שהוא סמלה של משפחת זנדל בונת הבית. מעל שער הבית קשת הנתמכת על ידי עמודים בסגנון נאו-קלאסי.

האדריכל תיאודור זנדל שהתגורר בבית תכנן בניינים רבים בירושלים, בהם כנסיית דורמיציון על הר ציון; בית הספר למל בשכונת זיכרון משה; בניין בית החולים שערי צדק ברחוב יפו, וכן את הדרך מיפו לירושלים בעבור השלטון העות'מאני. בזכות פועלו קיבל זנדל את תואר הכבוד בָּאווּרָת (Baurath) מקייזר גרמניה וילהלם השני.

המשורר יהודה עמיחי התגורר במבנה בשנות השישים של המאה העשרים, בעת שבעלי הבית שהו בחו"ל בשליחות דיפלומטית.

לקריאה נוספת
------------

* דוד קרויאנקר, **ירושלים, מבט ארכיטקטוני**, מכון ירושלים לחקר ישראל, הוצאת כתר, 1996.

קישורים חיצוניים
----------------

ויקישיתוף מדיה וקבצים בנושא **בית זנדל** בוויקישיתוף

| הטמפלרים בארץ ישראל |
| --- |
| 

|  |
| --- |
| **מושבות:** ירושלים • חיפה • כרמלהיים • יפו • שרונה • וילהלמה (בני עטרות) • ולדהיים (אלוני אבא) • ביתלהם (בית לחם הגלילית) • נויהרדטהוף
**נושאים נוספים** |

 |
**רמי קאבלה** (בצרפתית: **Rémy Cabella**; נולד ב-8 במרץ 1990 באז'אקסיו, קורסיקה), הוא כדורגלן צרפתי המשחק בעמדת הקשר בליל.

קריירה
------

קאבלה נולד באז'אקסיו שבאי קורסיקה לאם צרפתייה ואב איטלקי. את שנות הנוער הוא עשה בשתי הקבוצות של אז'אקסיו. בגיל 14 הוא עבר לשחק בקבוצות הנוער של מונפלייה במאי 2009 הוא הבקיע את השער השני של קבוצת הנוער של מונפלייה בגמר גביע גומבארדלה בניצחון קבוצתו 0–2. בקיץ 2009 הוא חתם על חוזה מקצועני ראשון במונפלייה אולם הוא נפצע באימוני טרום העונה למספר חודשים ורק באפריל 2010 הוא נמצא בסגל הקבוצה ויישב על הספסל מספר משחקים אולם לא נכנס לשחק בשום משחק.

ב-2010 הוא הושאל לארל-אביניון שעלתה לליגה 1. גם בתחילת עונה זו הוא נפצע והתחיל לשחק רק בדצמבר. בתום אותה עונה הוא חזר לשחק בקבוצתו מונפלייה וזוכה הייתה באליפות. הוא המשיך לשחק במונפלייה והציג יכולות גבוהות עד לעונת 2014.

ב-13 ביולי 2014 חתם קאבלה בניוקאסל יונייטד לשש שנים. הוא ערך את הופעתו הבכורה נגד מנצ'סטר סיטי בהפסד 0–2.

ב-19 באוגוסט 2015 הושאל לעונה אחת למרסיי. ב-23 באוגוסט ערך את הופעתו הבכורה במקסים בניצחון 0–6 על טרואה. בסיום העונה חתם באופן קבוע בקבוצה. ב-31 באוגוסט 2017 הושאל קאבלה לסנט אטיין. ב-16 באוגוסט 2018 חתם לארבע שנים באופן קבוע בסנט אטיין.

ב-25 ביולי 2019 חתם בקרסנודאר תמורת 12 מיליון אירו. ב-9 במרץ 2022 שוחרר מהקבוצה בעקבות מלחמת אוקראינה - רוסיה. ב-6 באפריל 2022 חזר לאחר שמונה שנים לקבוצת נעוריו מונפלייה וחתם עד לסוף העונה. 

ב-10 ביולי 2022 חתם לעונה אחת בליל.

### קריירת נבחרות

ב-2011 שיחק לראשונה בנבחרת צרפת בכדורגל עד גיל 21, בה שיחק גם במוקדמות אליפות אירופה בכדורגל עד גיל 21 2013 אך לא העפיל עם נבחרתו לאליפות אירופה בכדורגל עד גיל 21. ב-2014 זומן לראשונה לנבחרת הבוגרת של צרפת והיה אחד משחקני הספסל במונדיאל 2014.

כיליד קורסיקה קאבלה משחק בנבחרת קורסיקה בכדורגל, אך שלקורסיקה אין התאחדות לכדורגל היא לא משתתפת בטורנירים רשמיים. קאבלה שיחק בשורות נבחרת קורסיקה נגד נבחרת הרפובליקה של קונגו ביוני 2009, משחק שהסתיים בתוצאה 1-1.

תארים
-----

מונפלייה
* אליפות צרפת: 2012

קישורים חיצוניים
----------------

ויקישיתוף מדיה וקבצים בנושא **רמי קאבלה** בוויקישיתוף
* רמי קאבלה, ברשת החברתית טוויטר
* רמי קאבלה, ברשת החברתית אינסטגרם
* פרופיל, באתר Transfermarkt
* פרופיל, באתר Fussballdaten.de (בגרמנית)
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  גביע גומבארדלה הוא גביע המדינה לנוער
2. ↑  אתר ערוץ הספורט – sport5.co.il, באתר m.sport5.co.il
3. ↑  מידע על המשחק מאתר foot-national (בצרפתית)

| **נבחרת צרפת – מונדיאל 2014** |
| --- |
| 1 לוריס • 
2 דבושי • 
3 אברה • 
4 וראן • 
5 סאקו • 
6 קבאי • 
7 קאבלה • 
8 ולבואנה • 
9 ז'ירו • 
10 בנזמה • 
11 גריזמן • 
12 מאבובה •
13 מנגאלה • 
14 מטווידי •
15 סאניה •
16 רופייה •
17 דין •
18 סיסוקו •
19 פוגבה •
20 רמי •
21 קוסיילני •
22 שניידרלין •
23 לנדרו •
מאמן: דשאן | צרפתצרפת |
**רמי פיינשטיין** הוא זמר-יוצר ישראלי אשר הוציא בשנת 2008 את אלבום הבכורה שלו "עניין של לאט" (הד ארצי) בהפקה מוזיקלית של נדב ביטון.
כדי לממן את הפקת האלבום עבד רמי במכירות בקניונים בארצות הברית. השיר שכתב על החוויה הזו- "Something Amazing" (או כפי שהוא מוכר שיר העגלות/שיר הקניונים) מעולם לא שוחרר לרדיו, אך הפך להמנון הלא רשמי של הישראלים העובדים במכירות בקניונים ברחבי העולם. הוא זכה ליותר מ-150,000 השמעות וצפיות ברחבי הרשת.

בשנת 2012 הוציא את אלבומו השני "מישהו חייב להישאר כאן" (היי פידליטי) בהפקה מוזיקלית משותפת עם דן אקרט. משה לוי שימש כיועץ אמנותי. השיר "יום גדול" נבחר לשיר של קבוצת הכדורסל מכבי תל אביב לשנת 2013 וקליפ מיוחד צולם יחד עם שחקני הקבוצה. השיר זכה גם לקליפ אינטראקטיבי בשיתוף פעולה עם חברת אינטרלוד (יוני בלוך).

אלבומו השלישי "231" יצא בשנת 2015 לאחר סיום פרויקט מימון המונים מוצלח בהפקה משותפת עם יוסי פיין. הסינגל הראשון מתוכו "האם גם אז?" זכה להשמעות רבות, נבחר לשיר השבוע ב-88FM ונכנס לרשימת בחירת העורכים ברשת ג'.

בשנים 2016-2018 היה רמי זמר הבית של התכנית &quot;בוקר ספורט&quot; של &quot;סלוצקי ודומינגז&quot; בערוץ הספורט.

בשנת 2019 היה רמי המופע הפותח בסיבוב ההופעות חורף של ארקדי דוכין שגם ניגן באלבומו הרביעי.

בשנת 2021 הוציא רמי את אלבומו הרביעי והראשון באנגלית "It's Gotta Mean Something" לאחר סיום פרויקט מימון המונים מוצלח נוסף.

זכה פעמיים בפרס לעידוד היצירה של אקו"ם לתמיכה בהוצאת אלבום.

רמי הופיע במשך 15 שנה רבות ברחבי הארץ ובטורים בחו"ל ואסף קהל מעריצים נאמן. פיינשטיין הוזמן אף להופיע בחו"ל באוניברסיטת ברנדיס שבבוסטון, בקהילות היהודיות בשיקגו, ניו יורק, ניו ג'רזי, אוהיו, צפון קרולינה, לוס אנג'לס, אינדיאנה, קונטיקט ואלבמה. ופעמיים רבות במועדון הפולק-רוק המיתולוגי ה-Bitter End בניו יורק. בשנת 2022 החלו תחנות רדיו בארצות הברית להשמיע את השירים החדשים של רמי באנגלית מתוך האלבום החדש.

  


|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 49e8c273-f532-4a0b-bb74-3162a89f6d8c

 |
**ISO 22000** הוא תקן המיועד לכל הארגונים העוסקים בשרשרת האספקה של המזון ליישום בטיחות מזון לאורך השרשרת.

התקן הוא תקן ניהולי, וכולל דרישות ניהוליות ותפעוליות מקיפות כדי להבטיח את בטיחות מוצרי המזון. התקן דן במחויבות ומעורבות ההנהלה הבכירה, תכנון, צוות בטיחות המזון, תוכניות קדם ליצור מזון בטוח, זיהוי וניתוח גורמי סיכון על פי המתודולוגיה המוכרת של HACCP וקביעת אמצעי מנע יעילים למניעת גורמי הסיכון המסווגים כ- CCP's או OPrP’s. בנוסף, דן התקן בתקשורת פנים-ארגונית ותקשורת חיצונית אינטראקטיבית עם גורמים בשרשרת, תיקוף, אימות ושיפור מתמיד.

התקן הישראלי ISO 22000 כולל בתוכו את דרישות תוכנית קדם (PRP (Pre- Requisite Program וכן את דרישות ה-HACCP. ההתעדה מתאימה לכל ארגון שמעוניין לשפר את בטיחות המזון שהוא מייצר.

היסטוריה
--------

בספטמבר 2005 פרסמה ועדה טכנית 34 של ISO את תקן ISO 22000. בנובמבר 2005 הוא אומץ כתקן ישראלי ובתחילת 2006 פרסם מכון התקנים את הגרסה העברית. התקן בנוי על פי הפורמט של ISO 9001 והוא בר התעדה.

קישורים חיצוניים
----------------

ויקישיתוף מדיה וקבצים בנושא **ISO 22000** בוויקישיתוף
**נס הצי המלכותי האוסטרלי** הוא הדגל הצבאי הימי של אוסטרליה אשר מונף על ספינות הצי המלכותי האוסטרלי וידוע בשם **נס אוסטרליה הלבן**. עיצובו של הדגל מבוסס על דגל אוסטרליה אשר מונף על ספינות וצוללות הצי המלכותי כדגלון חרטום עם שדה לבן מושחת בכוכב חבר העמים והצלב הדרומי בכחול. הדגל בשימוש מ-1 במרץ 1967 ומוכר כדגל אוסטרלי רשמי על פי סעיף 5 לחוק הדגלים 1953.

בתחילת ימיו של הצי המלכותי האוסטרלי, הניפו ספינותיו את הנס הלבן הבריטי תחת צו האדמירליות הבריטית. בשנת 1909, שרי הממשלה האוסטרלית, יחד עם מקבילהם מדומיניונים אחרים כגון קנדה, כי הנס הלבן, המושחת בסמל המקומי יהיה מתאים יותר לשימוש אך האדמירליות התעקשה כי הדגל הלאומי המונף על מוט החרטום הוא מספק לשם זיהוי לאומיות הספינה.

היסטוריה
--------

נס אוסטרליה הלבן ודגל אוסטרליה המונף כדגלון חרטום על סיפון ספינות הצי המלכותי האוסטרלי
בשנת 1965, לחמו כוחות אוסטרליים לצד ארצות הברית במלחמת וייטנאם, מלחמה שבה הממלכה המאוחדת לא לקחה כל חלק. חבר פרלמנט אוסטרליים העלו את הסוגיה האם מתאים הדבר שספינותיהם יפליגו תחת דגל ימי של מדינה זרה. באותו זמן דווח בפרלמנט כי הצי תר אחר דגל ימי אוסטרלי חדש. בהתחשב במצב ב-1 בינואר 1966, ועדת הצי המליצה לממשלת אוסטרליה "כי לצי המלכותי האוסטרלי ראוי שיהיה נס לבן מיוחד משלו... נס לבן, עם דגל האיחוד בקנטון ושישה כוכבים כחולים על פי עיצובו של הדגל האוסטרלי". לנס החדש ניתנה הסכמה מלכותית ב-7 בנובמבר 1966 והוכרז על ידי ראש הממשלה ב-23 בדצמבר 1966. כניסתו לשימוש הוקדמה מה-1 במאי 1967 ל-1 במרץ 1967 כאשר הספינה אאה"מ בונרו הפכה לספינה הראשונה עליה הונף הנס החדש.

מלח אוסטרלי על רקע נס אוסטרליה הלבן

ראו גם
------

* נס לבן
* דגל אוסטרליה
* נס אוסטרליה האדום

קישורים חיצוניים
----------------

ויקישיתוף מדיה וקבצים בנושא **נס אוסטרליה הלבן** בוויקישיתוף
* נס אוסטרליה הלבן, באתר דגלי העולם (באנגלית)
* נס אוסטרליה הלבן - מרכז כח הים - אוסטרליה. (באנגלית)
* נס הצי האוסטרלי באתר Ausflag (באנגלית)

| דגלי אוסטרליה |
| --- |
| דגלים לאומיים | אוסטרליהאוסטרליה דגל אוסטרליה הנס המלכותי •  דגל המושל הכללי של אוסטרליה |  |
| דגלי המדינות | אוסטרליה הדרומיתאוסטרליה הדרומית אוסטרליה הדרומית • אוסטרליה המערביתאוסטרליה המערבית אוסטרליה המערבית • ויקטוריה (אוסטרליה)ויקטוריה (אוסטרליה) ויקטוריה • טסמניהטסמניה טסמניה • ניו סאות' ויילסניו סאות' ויילס ניו סאות' ויילס • קווינסלנדקווינסלנד קווינסלנדדגלי מושלי המדינות |
| טריטוריות | טריטוריית הבירה האוסטרליתטריטוריית הבירה האוסטרלית הבירה האוסטרלית • הטריטוריה הצפוניתהטריטוריה הצפונית הטריטוריה הצפוניתאי חג המולדאי חג המולד אי חג המולד • איי קוקוסאיי קוקוס איי קוקוס • נורפוק (אי)נורפוק (אי) נורפוק |
| ניסים |  הנס האדום •  הנס הלבן •  חיל האוויר המלכותי •  דגל האוויר האזרחי •  כוחות ההגנה •  רשות המכס |
| דגלי הילידים |  האבוריג'ינים •  תושבי האיים של מצר טורס |
| דגלים היסטוריים |  הדגל הקולוניאלי הלאומי •  דגל הפדרציה •  דגל יוריקה •  דגל הליגה האוסטרל-אסייתית נגד הגליה |
**אפולו 5** הייתה הטיסה הבלתי מאוישת הראשונה של 'מודול הירח של אפולו', המודול שהנחית מאוחר יותר אסטרונאוטים על פני הירח. אפולו 5 שוגר בשנת 1968 באמצעות טיל מסוג סטורן IB.

יעדים
-----

מטרתה של משימת אפולו 5, הייתה בדיקת תקינותו של מודול הירח בתנאי חלל, במיוחד תקינותם של מערכת המנועים להמראה ונחיתה ויכולת ההתנתקות של שלבי ההמראה והנחיתה בשלב בו סיימו את תפקידם. מנוע הנחיתה, היה המנוע הרקטי הראשון שהופעל בחלל באמצעות מצערת.

במהלך המשימה נערך גם ניסוי "אש בחור" (Fire in the Hole - המאויר ב'סמל המשימה'), בו הובער שלב ההמראה של המנוע, כשהוא עדיין מחובר לשלב הנחיתה. הדבר נועד לדמות ביטול של הנחיתה על פני הירח עוד בטרם השלמתה.

הטיסה
-----

טיל סטורן IB של אפולו על כן השיגור
ההכנות למשימת החלל אפולו 5, התאפיינו באיחורים רבים, הגורם העיקרי לכך היה בעיות ועיכובים שונים בהכנת 'מודול הירח' לשיגור. בין היתר, במהלך בדיקות העמידות בלחץ, התפוצצו חלונות מודול הירח (LM-1) שהיו עשויות זכוכית אקרילית, בשל כך הוחלפו החלונות בלוחות אלומיניום אטום. 

טיל השיגור של אפולו 5 היה הסטורן IB, טיל קטן מסטורן V, אבל כזה שביכולתו לשגר את החללית למסלול סביב כדור הארץ. כדי לזרז את השיגור, הוחלט שלא לצרף את הרגליות של מודול הירח. כמו כן בהיעדר אנשי צוות, לא הותקנה מערכת מילוט. כתוצאה מכך היה גובהו של הטיל הטעון 55 מטר במקום גובה 69 מטר בחלליות אפולו אחרות.

ב-22 בינואר המריאה אפולו 5, זמן קצר לפני השקיעה. טיל הסטורן IB פעל באופן מושלם והכניס את השלב השני ואת רכב הנחיתה על הירח (LM) למסלול של 167×222 ק"מ. לאחר שתי הקפות, אמור היה המחשב להפעיל את מנוע הנחיתה, אך בשל תקלת תכנות, נאלץ צוות הבקרה הקרקעי לעבור לתוכנית אלטרנטיבית, והפעיל את המנוע ידנית פעמיים כדי להביא את החללית למסלול המתוכנן. לאחר מכן בוצע בהצלחה הניסוי 'אש בחור'.

לאחר 11 שעות ו-10 דקות הסתיים הניסוי. השלבים היו ממוקמים במסלול נמוך מספיק עד כדי לגרום להם לצנוח באטיות ולהיכנס חזרה לאטמוספירת כדור הארץ, והשליטה על שני השלבים הושבתה. שלב ההמראה (1968-007A), נכנס לאטמוספירה כעבור יומיים (24 בינואר) ונשרף מהחיכוך האטמוספירי, שלב הנחיתה (1968-007B) נכנס לאטמוספירה כעבור 20 יום (12 בפברואר) ונפל לאוקיינוס השקט.

למרות התקלה בתכנות של מנוע הנחיתה, הוגדרה המשימה על ידי נאס"א כמוצלחת, בכך שניסתה בהצלחה את מערכות מודול הירח (LM). בשל כך בוטלה התוכנית לשלוח חללית בלתי מאוישת נוספת (LM-2) ונסללה הדרך לשיגור חללית מאוישת (LM-3) באפולו 9.

קישורים חיצוניים
----------------

ויקישיתוף מדיה וקבצים בנושא **אפולו 5** בוויקישיתוף
* אפולו 5 באתר נאס"א

| תוכנית אפולו של סוכנות החלל האמריקנית |
| --- |
| 

|  |  |
| --- | --- |
| אפולו 1 • אפולו 4 • אפולו 5 • אפולו 6 • אפולו 7 • אפולו 8 • אפולו 9 • אפולו 10 • אפולו 11 • אפולו 12 • אפולו 13 • אפולו 14 • אפולו 15 • אפולו 16 • אפולו 17 • אפולו-סויוז |  |

 |
איסר בן צבי
תמונה זו מוצגת בוויקיפדיה בשימוש הוגן.  
נשמח להחליפה בתמונה חופשית.
מנהיגי ארגון הבריחה בפולין. איסר בן צבי (יושב רביעי מימין), צבי נצר (יושב שישי מימין) - 1946
**איסר בן צבי** (7 ביוני 1913 וילנה, פולין (כיום ליטא) - 1 במרץ 1971 ישראל) - יליד וילנה. מראשי תנועת גורדוניה בפולין. ממנהיגי תנועת הבריחה בפולין. חבר ההנהגה הארצית של ההגנה. פעיל בארגונים מסחריים וציבוריים.

ביוגרפיה
--------

### השנים הראשונות

איסר בן צבי נולד כאיסר גוז'נובסקי ב-1913 בווילנה לאברהם גוז'נובסקי ולמינה (ממשפחת מנזט). איסר התחנך בווילנה בבית ספר עברי עממי ובהמשך סיים בית ספר תיכון יהודי. היה מראשי תנועת גורדוניה בפולין וחבר ועד החלוץ בווילנה. ב-1934 עלה ארצה והצטרף לקבוצת דגניה ב' שם נישא לאשתו וב-1944 עבר עם משפחתו לקיבוץ מעלה החמישה שם היו עד 1949. 
עם סיום מלחמת העולם השנייה גילה כי הוריו ושניים מאחיו אבדו בשואה. אחות ואח ששרדו את המלחמה עברו לרוסיה.

### ארגון "הבריחה"

באוגוסט 1945 נשלח בן צבי לפולין מטעם המוסד לעלייה ב' של ארגון ההגנה על מנת למסד את ארגון הבריחה. יחד איתו הגיעו צבי נצר ויוחנן כהן. בן צבי שהה בפולין עד 1947 כשבתקופה זו הציג את עצמו כניצול מחנה בשם שמעון שחזר למולדתו פולין.

### ארגון "ההגנה"

מ-1947 עד מאי 1948 היה חבר המפקדה ארצית של ארגון ההגנה תחת פיקודו של ישראל גלילי.

### פעילות ציבורית

* 1948 מונה לחבר הוועד האולימפי הישראלי הראשון (בראשות יושבי הראש אבא חושי ונחום חת).
* 1949 עד 1950 היה בשליחות למזרח אירופה מטעם המחלקה המדינית של אגף החקר במשרד החוץ בראשות ראובן שילוח.
* 1950 עד 1954 מזכ"ל ארגון הפועל.
* 1954 עד 1955 שימש ראש אגף הנוער והנח"ל במשרד הביטחון.
* 1962 עד 1965 מונה לנציג בנק הפועלים באמריקה הלטינית.
* 1967 עד 1970 שימש כנציג הסוכנות היהודית באמריקה הלטינית

### חייו הפרטיים

ב-1936 נשא בן צבי לאשה את עדה אופנהיים (ילידת 1912). בתקופה שחיו בדגניה נולדו לזוג שלושה ילדים (אברהם, עזריה ושולמית). נפטר ב-1971 ונקבר בבית הקברות בחולון. אשתו עדה נפטרה ב-2000.

קישורים חיצוניים
----------------

* איסר בן צבי באתר "ארגון הבריחה"
* דוד תדהר (עורך), "איסר בן צבי", באנציקלופדיה לחלוצי הישוב ובוניו, כרך ז (1956), עמ' 2863
* גדעון רפאל בן-מיכאל, ארגון "הבריחה" פעולותיו לאחר סיום מלחמת העולם השנייה באתר המכון ללימודי השואה ע"ש ח. אייבשיץ בחיפה
* איסר בן צבי (אורכב 03.03.2016 בארכיון Wayback Machine) באתר חברה קדישא תל אביב

הערות שוליים
------------

1. ↑  איסר בן צבי באתר ארגון ההגנה
2. ↑  איסר בן צבי באתר הפועל
**אילורארקטוס** (שם מדעי: ***Ailurarctos***; מילולית: "דוב חתול") הוא סוג נכחד של טורף ממשפחת הדוביים, אשר התקיים בסוף המיוקן בסין שלפני 8 מיליון שנה מזמננו. סוג זה תואר למדע ב-1989
והוא כולל 2 מינים: Ailurarctos lufengensis ו-Ailurarctos yuanmouenensis.

המאובנים שלו התגלו בלופנג שביונאן, דרום-מערב סין.

שמו הוענק לו עקב המבנה החתולי של הגולגולת הקטנה בעלת המבנה המחוזק. לפי מבנה שיניו הוא מקושר לתת-המשפחה איילורופודים, בה גם הפנדה הענקית. הוא היה קטן בהרבה מהפנדה, באורך משוער של 30 עד 60 ס"מ אך מבנה שיניו היה בעל מבנה דומה שהתאים חלקית לתזונה צמחונית. עם זאת התזונה שלו הייתה מגוונת יותר ואולי דומה לזו של פנדה אדומה.

סוג זה היה אולי אביהם הקדום של הסוגים פנדה והקרטזויארקטוס, אשר החלו להתפתח כעבור 2 מיליון שנה ממנו והחלו לגדול בהדרגה.

קישורים חיצוניים
----------------

ויקישיתוף מדיה וקבצים בנושא **אילורארקטוס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |

הערות שוליים
------------

1. ↑  Qiu, Zhangxiang; Qi, Guoqin (1989). "Yúnnán lù fēng wǎn zhōng xīn shì de dà xióngmāo zǔxiān huàshí" 云南禄丰晚中新世的大熊猫祖先化石 [Ailuropod Found From the Late Miocene Deposits in Lufeng, Yunnan] (PDF). Vertebrata PalAsiatica. 27 (3): 153–169
**איסקנדר קבב** (בטורקית: **Kebapçı Iskender;** באזרית: **Iskəndər Kabab**) הוא מאכל טורקי העשוי מבשר בקר או מבשר כבש, מקורו בטורקיה ונחשב לנפוץ במדינות הקווקז ומרכז אסיה.

המאכל מורכב מבשר בקר או כבש המעורבבים יחד עם שומן ונצלים על רוטיסרי אנכי.

נהוג להגיש את המאכל חם כשהוא בליווי רוטב עגבניות, פלפל חריף, לחם פיד ויוגורט.

למאכל גרסאות שונות ומלבד הגרסה הטורקית, קיימת גרסאות שונות נפוצות בעיקר באזרבייג'ן, גאורגיה, ארמניה, בולגריה, קזחסטן וקירגיזסטן.

היסטוריה
--------

המאכל הוזכר לראשונה במאה ה-19 לאחר שנוצר על ידי השף איסקנדר אפנדי, בהשראת המנה הטורקית והמסורתית דונר קבב.

אפנדי שהתגורר בעיר בורסה, שאף ליצור גרסה מקומית של הקבב ויצר את האיסקנדר קבב כשהוא מורכב מפרוסות של בשר שהושרו במרינדה, נצלו יחד עם פיתות על רוטיסרי והוגשו בליווי רוטב עגבניות, יוגורט וחמאה מומסת. 

כיום, ה-"Kebapçı İskender" הוא סימן מסחרי של יבוז איסקנדרוגלו, שמשפחתו עדיין מנהלת את המסעדה בבורסה.

קישורים חיצוניים
----------------

ויקישיתוף מדיה וקבצים בנושא **איסקנדר קבב** בוויקישיתוף
* לא חייבים לנדוד בטורקיה, באתר וואלה אוכל
* מתכון להכנת איסקנדר קבב, באתר Taste

הערות שוליים
------------

1. ↑  Iskender kebap, Bursa kebab - Istanbul, Turkey - Local Food Guide, eatyourworld.com
2. ↑  Ayşenur Altan, Iskender Kebab Recipe, Turkish Food Travel, ‏2022-01-21 (ב־American English)
3. ↑  Iskender Kebab Recipe: Find Out Everything About Top Turkish Delicacy, World Food Story, ‏2020-10-11 (ב־British English)
4. ↑  CTRLF5 Dijital Partner, İskender Kebabın Hikayesi | İskender İskenderoğlu ve Evlatları | İskender Kebap Bursa, iskenderiskenderoglu.com.tr (בטורקית)
5. ↑  Istanbul Archives, Culinary Backstreets